અમદાવાદ તા. ૧૩ઃ રાજ્યમાં આગામી માર્ચમાં લેવાનાર ધો. ૧૦ અને ૧ર ની બોર્ડની પરીક્ષાના ફોર્મ ભરવામાં રાજ્યની બે હજારથી વધુ શાળા દ્વારા ભગા કર્યા છે. ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ દ્વારા ફોર્મની ચકાસણી કરતા આ ભૂલ ખૂલી છે. જેમાં વિદ્યાર્થીઓના નામ, ઉંમર, સરનામા, અટક, વિષય, શાળાના નામ પણ લખવામાં ભૂલો કરવામાં આવી છે. ધો. ૧૦ નું પરીક્ષા ફોર્મમાં ૧૭૭૩ શાળાઓએ આ ભૂલ કરી છે. જ્યોર ધો. ૧૦-૧ર ના પરીક્ષા ફોર્મમાં ૩૦૦ થી વધુ શાળાઓએ ભૂલો કરી છે, ત્યારે આ શાળા સંચાલકોને ભૂલો સુધારવા માટે બે તબક્કામાં ગાંધીનગર બોલાવવામાં આવ્યા છે. શિક્ષણ બોર્ડ દ્વારા આ મુદ્દે શાળા સંચાલકોને ઠપકો આપવામાં આવશે.